**Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Timiş** |

**DECIZIA ETAPEI DE INCADRARE**

**Nr. 54/22.02.2017**

**PROIECT**

Ca urmare a solicitarii de emitere a acordului de mediu adresate de **SC BORGO ITALIANO SRL**, cu sediul in localitatea Timisoara, str. Venus, nr. 23, birou nr. 2, jud. Timis, inregistrata la APM Timis cu nr. 7720RP/21.07.2016, cu ultimele completari inregistrate cu nr. 1229RP/09.02.2017, in baza HG nr. 445/2009 privind evaluarea impactului anumitor proiecte publice si private asupra mediului si a Ordonantei de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

Agentia pentru Protectia Mediului Timis decide, ca urmare a consultarilor desfasurate in cadrul sedintei Comisiei de Analiza Tehnica, din data de 22.02.2017, ca proiectul *„***Construire complex prestari sevicii si agrement in Mosnita Noua, jud. Timis″** propus a fi amplasat in localitatea Albina, CF 416090, jud. Timis, **nu se supune evaluarii impactului asupra mediului si nu se supune evaluarii adecvate.**

Justificarea prezentei decizii:

**I**. **Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele**:

a ) proiectul se incadreaza in prevederile Hotararii Guvernului nr. 445/2009, **anexa nr. 2, pct. 10 *b*. proiecte de dezvoltare urbană, inclusiv construcţia centrelor comerciale şi a parcărilor auto;**

a1) proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

**b) Justificarea in raport cu criteriile din anexa nr. 3 a HG 445/2009**

1. **Caracteristicile proiectului:**
2. Mărimea proiectului:

Proiectul propune construirea unui centru de agrement format din clădirea principală, două anexe, piscină, teren de mini-fotbal și parcare.

Bilant territorial:

|  |  |  |
| --- | --- | --- |
| **Suprafață teren** | **Propus** | |
| **mp** | **%** |
| **Suprafața construită la sol** | 1732,47 | 25,47 |
| **Drumuri de incintă** | 3169,00 | 46,59 |
| **Spații verzi** | 1900,53 | 27,94 |
| **Suprafață totală teren** | 6802,00 | 100 |

**Clădirea principală** va fi realizată pe structură metalică, cu fundații izolate sub stâlp și placă pe sol din beton armat, cu acoperiș de tip terasă cu placă din beton armat, termo și hidro izolată.

Clădirea propusă este alcătuită din **4 zone principale**, cu funcțiuni distincte și regim de înălțime diferit:

* **Zona clubului** cu grupurile sanitare aferente, la parter, iar la etaj sală de conferințe, birou administrativ și grupuri sanitare:
  + Regim de înălțime P+E;
  + Suprafața utilă 489,75 mp;
  + Capacitate club 42 locuri;
  + Capacitate sală conferințe 116 locuri.
* **Zona lobby-ului** cu următoarele caracteristici:
  + Regim de înălțime parter, cu acoperiș de tip terasă circulabilă;
  + terasa exterioară va avea o suprafața utilă de 200,95 mp, cu acces de la etajul zonei de club și sălii de conferință;
* **Zona sălii multifuncționale** (restaurant/sală de evenimente) cu următoarele caracteristici:
  + Regim de înălțime: parter înalt;
  + Suprafața utilă 371,60 mp;
  + Capacitate 190 locuri;
  + Aceasta va fi deservită și de o terasă exterioară adiacentă cu o capacitate de 56 locuri;
* **Zona bucătăriei** care va deservi sala multifuncțională și va avea următoarele caracteristici:
  + Regimul de înălțime: parter;
  + Suprafața utilă 144,55 mp;

**Anexa 1** va avea funcțiunea de vestiar, cu cabine de schimb, toalete, lavoare și dușuri. Aceasta va deservi piscina. Anexa va avea regimul de înălțime parter și o suprafață utilă de 21,40 mp. Structura anexei va fi alcătuită din zidărie.

**Anexa 2** va avea funcțiunea de vestiar, cu cabine de schimb, toalete, lavoare și dușuri. Aceasta va deservii terenul de mini-fotbal. Anexa 2 are regimul de înălțime parter și o suprafață utilă de 19,65 mp. Structura anexei va fi alcătuită din zidărie

**Piscina** va avea dimensiunile 7 m x 13,70 m și 2,70 m x 4,00 m și adâncimea de 1,50 – 2,50 m, respectiv 0,80 m. Volumul piscinei va fi de 120 mc. Zona piscinei va cuprinde si o zonă pentru șezlonguri (46 de locuri), amenajată direct pe spațiul verde. Grupurile sanitare și vestiarele ce deservesc piscina se vor amplasa în anexa 1 propusă.

**Terenul de mini-fotbal** va fi din gazon sintetic și va avea suprafața de 375,00 mp. Acesta este deservit de către Anexa 2 propusă.

**Parcările** se vor realiza din beton asfaltic. Se propun 48 de locuri de parcare pentru autovehicule de mici dimensiuni și 3 locuri de parcare pentru autovehicule mari.

**Împrejmuirea** se va realiza din plăci antifonate, montate pe stâlpi prefabricați din beton, la limita posterioară și lateral dreapta, iar la limita frontală și lateral stânga aceasta se va realiza din soclu de beton placat cu plăci de clincher, din stâlpi prefabricați din beton și lambriuri din lemn.

* **Alimentarea cu apa**

Alimentarea cu apă se va face din reteaua publica de apa potabila a localității Moșnița Nouă, din conducta Dn 280 amplasata la intersectia strazilor Calea Mosnita Veche cu str. Principala. Consumul de apă lunar va fi de 1.279,50 mc/lună.

* **Evacuarea apelor uzate.**

Pentru evacuarea apelor uzate menajere va fi proiectat un sistem de canalizare interioara care va colecta apele uzate menajere ale complexului prin conducte si le va transportat catre bazine etanse vidanjabile:

* 1 bazin vidanjabil de 30 m3, pentru grupurile sanitare din cladirea principala;
* 1 bazin vidanjabil de 30 m3, pentru bucatarie;
* 1 bazin vidanjabil de 30 m3 pentru apele uzate din cele doua cladirii anexe.

Pentru a asigura calitatea apelor evacuate de la bucatarie se va prevedea un separator de grasimi, V = 2250 l, debit 2 l/s.

* **Modul de gestionare al apelor pluviale**

In incinta complexului se va proiecta o retea de canalizare pluviala (conducte, camine si guri de scurgere), care va colecta apele pluviale provenite de pe terasele imobilelor, drumuri si parcari.

Apele pluviale de pe parcari vor fi trecute printr-un separator de hidrocarburi V = 7300 litri, debit 15l/s, apoi evacuate in bazinul de retentie de 100 mc.

* **Bazinul de incendiu și retenție** va fi bicompartimentat si va avea un volum total de 225 mc.

Primul compartiment al bazinului, va avea un volum de 125 mc. Acesta va avea rolul de rezerva intangibila de apa pentru incendiu si va fi alimentat cu apa de la reteaua publica.

Al doilea compartiment va avea rolul de a colecta apele pluviale. Apele pluviale colectate in bazinul de retentie vor fi evacuate in canalul Hcn 734/1, apartinand ANIF. Acesta va avea capacitatea de 100 mc.

* **Piscina cu apa potabila**

Piscina va fi alimentata cu apa potabila din retea si va fi dotata cu o instalatie de recirculare a apei cu filtrare si clorinare. Zilnic se va recircula prin sistemul de filtrare si clorinare intregul volum de apa al bazinului si se va inlocui 1/10 din volumul apei, cu apa potabila. Debitul zilnic de apa inlocuita, va fi de 12 m3/zi. Saptamanal, apa din piscine va fi inlocuita si se va face spalarea si dezinfectia piscinei. Debitele de apa generate de la recirculare si cele de la golirea saptamanala, in vederea spalarii si dezinfectiei piscinei, vor fi preluate de o conducta PVC si evacuate in canalul ANIF.

* **Incalzirea spatiilor** se va realiza cu doua centrale termice pe combustibil gazos.
* **Agentul termic pentru răcire** va fi asigurat printr-un chiller cu capacitatea de 275 kW.
* **Apa caldă menajeră** va fi preparata prin intermediul unui boiler bivalent cu volum 1000 l.
* **Alimentarea cu gaze naturale** se va realiza printr-un branșament la rețeaua existentă în localitatea Albina, Comuna Moșnița Nouă, județul Timiș.
* **Alimentarea cu energie electrică** se va realiza printr-un branșament la rețeaua electrică existentă în localitatea Albina, Comuna Moșnița Nouă, județul Timiș.

**Organizarea de santier**

Lucrarile de executie (inclusiv cele de imprejmuire) se vor desfasura numai in limitele incintei detinute de titular si au un caracter temporar.

Accesul auto pe santier se va realiza prin DJ 798 Timisoara-Buzias. Constructiile provizorii sunt realizate din module tip container, unite etans in functie de necesitatiile functionale si de spatiu. Modulul are dimensunile de 605 x 244 cm si o inaltime de 260 cm, fiind realizate din metal si termoizolate cu polistiren.

Aceste module se amplaseaza direct pe o egalizare, neavand nevoie de fundatii.

De asemenea in incinta santierului sunt prevazute spatii destinate depozitarii pamantului (din excavatii), respectiv o platforma provizorie, partial acoperita pentru depozitarea diferitelor tipuri de materiale (lemn, otel).

Lucrarile necesare organizarii de santier constau in stabilirea zonei de amplasare a autovehiculelor si a utilajelor utilizate (care vor avea o stare tehnica corespunzatoare astfel incat sa fie exclusa orice posibilitate de poluare a mediului inconjurator direct sau indirect), a containerelor pentru depozitarea deseurilor din perioada lucrarilor de constructie, de asemenea a zonei de depozitare a materialelor de constructie partial acoperite si a containerului pentru organizarea de santier.

Suprafata ocupata de organizarea de santier va fi de 200 mp si este propusa in zona aferenta piscinei. Pentru realizarea organizarii de santier se propun urmatoarele lucrari:

- Imprejmuirea santierului cu un gard din panouri metalice din tabla si stalpi metalici fixati in prefabricatele din beton cu H=2,00 m.

- Amplasarea in zona accesului a unei cabine poarta.

- Amenajarea unei zone pentru depozitare materiale in aer liber (prefabricate, armatura, panouri cofraj). Pentru aceasta zona se propune o platforma cu strat de balast de cca 15-20 cm grosime si pante de scurgere a apelor meteorice.

- Amenajarea unei platforme pentru containere (container birour - 1 buc, container vestiar - 1 buc, container depozit scule de mana si mecanizate si materiale - 1 buc, sopron pentru depozitare materiale - 1 buc, toalete ecologice - 2 buc).

- Amenajarea unei platforme pentru containere colectare deseuri de constructii. Platforma are strat de balast de cca 15-20 cm grosime si pante de scurgere a apelor meteorice.

- La inceperea lucrarilor, se va monta la loc vizibil (sa poata fi citit dinspre drumul de acces), panoul de identificare a investitiei care va avea dimensiunile minime 60x90 cm.

- Alimentarea cu apa potabila se va realiza cu apa imbuteliata .

- Se va amplasa o pubela pentru evacuarea deseurilor menajere rezultate in etapa de executie.

1. Cumularea cu alte proiecte: -

3) Utilizarea resurselor naturale: -

4) Producţia de deşeuri:

- deseurile rezultate din lucrarile de constructie (pamant, amestecuri de beton, caramizi, tigle si materiale ceramice) se vor colecta separat; depozitarea deseurilor nevalorificabile se va face numai in locurile indicate de administratia locala; deseurile valorificabile (lemn, metal, materiale ceramice, etc.) vor fi predate catre unitati specializate autorizate;

- deseurile menajere se vor colecta selectiv in europubele pe un spatiu special amenajat si vor fi preluate de unitati autorizate specializate.

5) Emisiile poluante, inclusiv zgomotul si alte surse de disconfort:

- se vor respecta prevederile Ord 119/2014 Ordin pentru aprobarea Normelor de igiena si sanatate publica privind mediul de viata al populatiei;

- pulberile generate pe perioada executiei lucrarilor se vor incadra in limitele maxime admisibile, conform legislatiei in vigoare;

- apele uzate menajere se vor incadra in limitele maxime admisibile prevazute de normativul NTPA 002/2002, aprobat prin HG nr. 188/2002 şi modificat prin HG nr. 352/2005, privind condiţiile de descărcare în mediul acvatic a apelor uzate;

-apele pluviale se vor incadra in limitele maxime admisibile prevazute de normativul NTPA 001/2002, aprobat prin HG nr. 188/2002 şi modificat prin HG nr. 352/2005 si HG nr. 210/2007, privind condiţiile de descărcare în mediul acvatic a apelor uzate;

- se vor respecta valorile limită de emisie pentru arderea combustibilului gazos de la centralele termice, conform Ord. MAPPM nr. 462/1993;

-pentru sol se vor respecta prevederile Ord. M.A.P.P.M. nr. 756/1997 pentru aprobarea Reglementarii privind evaluarea poluarii mediului, cu modificarile si completarile ulterioare.

6) Riscul de accident, ţinându-se seama in special de substanţele si tehnologiile utilizate: -

**2) Localizarea proiectelor:**

1) Utilizarea existenta a terenului: conform prevederilor Certificatului de Urbanism nr. 171/04.02.2016, prelungit pana la data de 04.02.2018, lucrarile se vor executa pe teren intravilan.

2) Relativa abundenta a resurselor naturale din zona, calitatea si capacitatea regenerativa a acestora:-

3) Capacitatea de absorbtie a mediului, cu atenţie deosebită pentru:

       a) zonele umede: nu este cazul,

       b) zonele costiere: nu este cazul,

       c) zonele montane si împădurite: nu este cazul,

       d) parcurile si rezervaţiile naturale: nu este cazul,

e) ariile clasificate sau zonele protejate prin legislaţia in vigoare cum sunt: zone de protecţie a faunei piscicole, bazine piscicole naturale şi bazine piscicole amenajate etc: nu este cazul;

 f) zonele de protecţie speciala, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a – zone

protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile in care standardele de calitate a mediului stabilite de legislaţie au fost deja depăşite: -

h) ariile dens populate: nu este cazul;

      i) peisaje cu semnificaţie istorica, culturala si arheologica: nu este cazul.

**3) Caracteristicile impactului potenţial:**

1) Extinderea impactului: aria geografica si numărul de persoane afectate: nu este cazul

2) Natura transfrontaliera a impactului: nu este cazul;

3) Mărimea si complexitatea impactului: in perioada de execuţie şi implementare a proiectuluiimpactul asupra factorilor de mediu va fi nesemnificativ daca se vor respecta masurile  privind protecţia factorilor de mediu impuse prin proiect (prezentate in memoriul tehnic, care stă la baza deciziei);

4) Probabilitatea impactului: nesemnificativa;

5) Durata, frecventa si reversibilitatea impactului: nu este cazul.

**II. Motivele care au stat la baza luarii deciziei etapei de incadrare in procedura de evaluare adecvata sunt urmatoarele:** proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**III.Conditiile de realizare a proiectuluisunt**:

- Investiţia se va realiza cu respectarea proiectului tehnic elaborat potrivit legii, a memoriului tehnic intocmit conform prevederilor Ordinului nr. 135/2010, completat cu informaţiile cuprinse în Ordinul nr. 19/2010, a legislaţiei de mediu in vigoare si a menţiunilor din Certificatul de Urbanism nr. 171/04.02.2016, prelungit pana la data de 04.02.2018, emis de Primăria comunei Mosnita Noua.

- La executarea lucrărilor se vor respecta normele legale în vigoare:

* Aviz tehnic nr. 23279/DT-ST/02.08.2016, emis de Aquatim SA Timisoara;
* Acord tehnic nr. 1/04.01.2017, emis de ANIF;
* Notificare nr. 14737/22.08.2016, emisa de DSP Timis;
* extras CF nr. 416090, emis de OCPI Timis.

Masuri pentru :

* Protectia importiva zgomotului. Protectia asezarilor umane:

In faza de executie sursele de zgomot si vibratii sunt produse atat de actiunile propriu zise de lucru cat si de traficul auto din zona de lucru. Aceste activitati au un caracter discontinuu, fiind limitate numai pe perioada zilei (program de lucru intre orele 7-18).

Vor fi luate masuri pentru protectia impotriva zgomotului si vibratiilor produse de utilajele si activitatea de construire, cu respectarea prevederilor HG 321/2005 republicata, privind evaluarea si gestionarea zgomotului ambiant, privind gestionarea zgomotului ambiant. Masurile vor asigura ca la limita incintei, sa fie respectate valorile impuse prin Ord 119/2014 Ordin pentru aprobarea Normelor de igiena si sanatate publica privind mediul de viata al populatiei;

- Pe parcursul executarii lucrarilor nu se vor taia arbori si nu vor fi afectate zonele verzi amenajate din zona;

- Lucrările se vor desfăşura cu respectarea condiţiilor tehnice si a regimului juridic prevăzute prin actele de reglementare prealabile, emise de alte autoritati;

- Nu se vor evacua nici un fel de deşeuri în alte locuri, decât în spaţiile special amenajate;

- Utilajele utilizate pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect; la terminarea programului vor fi parcate pe o platformǎ de retragere utilaje, special amenajata;

- Nu se vor deteriora zonele învecinate perimetrului de desfǎşurare a lucrǎrilor;

– In perioada de execuţie a lucrărilor vor fi stabilite zone de parcare a autovehiculelor si a utilajelor utilizate;

- Se vor lua masuri pentru evitarea poluării accidentale a factorilor de mediu pe toata durata execuţiei lucrărilor şi implementării proiectului;

- Se vor lua măsuri de reducere a nivelului încărcării atmosferice cu pulberi la depozitarea pamantului rezultat din excavare;

- Evitarea pierderilor de materiale si substanţe cu potenţial poluant in vederea eliminării poluării accidentale a apelor de suprafaţa si a apelor subterane;

– In cazul poluării accidentale a solului cu produse petroliere si uleiuri minerale de la vehiculele grele si de la echipamentele mobile se va proceda imediat la utilizarea materialelor absorbante, la decopertarea solului contaminat, stocarea temporară a deşeurilor rezultate şi a solului decopertat în recipienţi adecvaţi, şi tratarea de către firme specializate;

- Se interzic lucrările de întreţinere si reparaţii la utilajele si mijloacele de transport in cadrul obiectivului de investiţii (acestea se vor realiza numai prin unitati specializate autorizate);

- Lucrările vor fi executate fara a produce disconfort locuitorilor prin generarea de noxe, praf, zgomot si vibraţii;

- Amplasarea organizarii de santier si a depozitelor, precum si alte activitati conexe, se vor realiza cu respectarea prevederilor OUG nr. 195/2005 aprobata cu modificari prin Legea nr. 265/2006 privind Protectia Mediului cu completarile si modificarile ulterioare;

- Respectarea prevederilor Legii 104/2011 privind calitatea aerului inconjurator;

-  Activităţile care produc mult praf vor fi reduse in perioadele cu vânt puternic sau se va proceda la umectarea suprafeţelor sau luarea altor măsuri (ex. împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;

- Este interzisă parasirea incintei organizării de şantier cu mijloacele de transport cu rotile/ caroseria autovehiculelor incarcate de noroi, in vederea evitarii antrenarii acestuia pe drumurile publice ;

- Materialele fine (pamant, balast, nisip) se vor transporta in autovehicule prevăzute cu prelate pentru împiedicarea imprastierii acestora pe partea carosabila;

- Nu se va degrada mediul natural sau amenajat, prin depozitari necontrolate de deseuri de orice fel;

- Managementul deşeurilor generate de lucrări va fi in conformitate cu legislaţia specifica de mediu  si va fi in responsabilitatea titularului de proiect cat si a operatorului care realizează lucrările;

- Se vor realiza spatii special amenajate pentru colectarea selectiva a tuturor categoriilor de deşeuri produse, in conformitate cu prevederile Legii nr. 211/ 2011 privind regimul deşeurilor;

- Depozitarea deseurilor nevalorificabile se va face numai in locurile aprobate de administratia locala; deseurile valorificabile (metalice, lemn, material plastic) vor fi predate catre unitati specializate autorizate;

- Se vor respecta prevederile Ord 119/2014 Ordin pentru aprobarea Normelor de igiena si sanatate publica privind mediul de viata al populatiei;

- Se vor verifica periodic utilajele si mijloacele de transport in ceea ce priveşte nivelul de emisii de monoxid de carbon si a altor gaze de eşapament, de zgomot, si se vor pune in funcţiune numai cele care corespund cerinţelor tehnice; se vor evita pierderile de carburanţi sau lubrefianţi la staţionarea utilajelor;

- Alimentarea cu carburanţi, repararea si întreţinerea mijloacelor de transport si a utilajelor folosite pe şantier se va face numai la societati specializate si autorizate;

-  Nu se vor stoca combustibili in organizarea de şantier.

**Prezentul act este valabil pe toată perioada punerii în aplicare a proiectului, în condiţiile în care nu intervin modificări ale datelor care au stat la baza emiterii acestuia.**

***Titularul proiectului are obligaţia de a notifica in scris autoritatea pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Timiş urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.***

Prezentul act nu exonerează de răspundere titularul, proiectantul si/sau constructorul in cazul producerii unor accidente in timpul execuţiei lucrărilor sau exploatării acestora.

**Nerespectarea prevederilor prezentei decizii a APM Timiş atrage după sine suspendarea şi/sau anularea acesteia, după caz, conform prevederilor legale.**

***Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.***

**DIRECTOR EXECUTIV,**

**Ildiko VITAN**

**SEF SERVICIU**

**AVIZE, ACORDURI, AUTORIZATII,**

**Mihai Danut CEPEHA**

**INTOCMIT,**

**Loredana CIOCARLIE**